**Informatīvais materiāls par izmaiņām 5.6.2. SAM atlases nolikumā**

Šajā materiālā apkopota informācija par ar Administratīvā departamenta 2018. gada 8. marta rīkojumu Nr.3 veiktajām izmaiņām darbības programmas “Izaugsme un nodarbinātība” 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – SAM) pirmās projektu iesniegumu atlases kārtas Jēkabpils pilsētas pašvaldības projektu iesniegumu atlases nolikuma dokumentācijā.

1. **Izmaiņas atlases nolikumā** atspoguļotas atsevišķā failā ar norādi “aktuālās izmaiņas ar TC”, kur izmaiņas attiecībā pret 10.11.2017. apstiprināto redakciju iezīmētas *Track Changes* režīmā. Lūdzam pievērst uzmanību būtiskākajām izmaiņām:
   1. noteikts, ka projekta iesniegumus iesniedz līdz termiņiem, kas norādīti atlases nolikuma 6. pielikumā “Projektu iesniegumu iesniegšanas laika grafiks”. Katram projekta iesniegumam noteikts individuāls iesniegšanas termiņš;
   2. svītrots atlases nolikuma 6.9. apakšpunkts. Līdz ar to nav nepieciešams iesniegt pielikumu “Finansēšanas plāna pielikums”. Attiecīgi precizēts arī atlases nolikuma 15.2. apakšpunkts un 17.punkts;
   3. atlases nolikumā iestrādātas izmaiņas, kas saistītas ar deleģēšanas līguma grozījumiem Nr.2, kas veikti 2017. gada 14. decembrī, nosakot, ka pirms lēmuma par projekta iesnieguma apstiprināšanu, apstiprināšanu ar nosacījumu vai noraidīšanu vai atzinuma par lēmumā par projekta iesnieguma apstiprināšanu ar nosacījumu ietverto nosacījumu izpildi izdošanas galīgā pārbaude tiek veikta tikai projekta iesniegumiem, kas iesniegti līdz 27.12.2017. (ieskaitot), un projektu iesniegumiem, par kuriem lēmumā par projekta iesnieguma apstiprināšanu ar nosacījumu nosacījumu izpildes termiņš noteikts līdz 27.12.2017. (ieskaitot).
2. **Izmaiņas projekta iesnieguma veidlapā (atlases nolikuma 1.pielikumā)**
   1. veikti grozījumi 3.4. sadaļā “Projektā plānotie horizontālā principa “Ilgtspējīga attīstība” ieviešanai sasniedzamie rādītāji” (sarkanā krāsā):

|  |  |  |  |  |  |
| --- | --- | --- | --- | --- | --- |
| **3.4. Projektā plānotie horizontālā principa “Ilgtspējīga attīstība” ieviešanai sasniedzamie rādītāji:** | | | | | |
| **Nr.** | **Rādītāja nosaukums** | **Sākotnējā vērtība** | **Sasniedzamā vērtība** | **Mērvienība** | **Piezīmes** |
| 1. | Zaļais iepirkums vai zaļais publiskais iepirkums | - |  | *euro[[1]](#footnote-1)*  *(skaits)* |  |
| 2. | Jaunizveidotās “zaļās” darba vietas atbalstītajos komersantos | ~~-~~ |  | *Pilnas slodzes darba vietu skaits* |  |
| 3. | Ieguldītais finansējums ekoinovācijās | - |  | euro |  |
| 4. | Ekoinovāciju jomā atbalstītie komersanti | ~~-~~ |  | komersantu skaits |  |
| 5. | Enerģijas gala patēriņš |  |  | MWh |  |

1. **Izmaiņas pielikumā “Komersantu saraksts”**

Precizēti atsevišķi tabulas formulējumi (zilā krāsā)

|  |  |  |  |  |  |  |  |
| --- | --- | --- | --- | --- | --- | --- | --- |
| **Iznākuma rādītāja "Jaunizveidoto darba vietu skaits atbalstītajās teritorijās" vērtība** | | | **Iznākuma rādītāja "Atbalstītajā teritorijā atrodošos komersantu nefinanšu investīcijas pašu nemateriālajos ieguldījumos un pamatlīdzekļos" vērtība** | | | | **Ekoinovāciju jomā atbalstītie komersanti** (ja komersnts veic investīcijas eko-inovācijās)13 **(Jā/ n/a)** |
| **vērtība2 (skaits)** | **t.sk. jaunizveidotās "zaļās" darbvietas atbalstītajos komersantos11 (pilnas slodzes darba vietu skaits)** | **indikatīvais sasniegšanas gads4 (no - līdz)** | **vērtība3 (*euro*)** | **t.sk. investīcijas, kas veiktas ārpus atjaunotās degradētās teritorijas** (MK noteikumu Nr.645 101.p.) | **t.sk.ieguldītais finansējums eko-inovācijās12 *(euro)*** | **indikatīvais sasniegšanas gads4 (no - līdz)** |

1. **Izmaiņas pielikumā “Projekta budžeta kopsavilkuma pielikums”**

Precizēta pielikuma redakcija.

1. **Izmaiņas pielikumā “Apliecinājums par valsts atbalsta nosacījumu ievērošanu”**

Veiktas izmaiņas apliecinājuma uzskaitījuma 10. un 11. rindkopā (sarkanā krāsā):

* saņemot atbalstu Regulas Nr.651/2014 48. un 56.panta ietvaros, projekta pārskata perioda[[2]](#footnote-2) (projekta dzīves cikla) beigās veiks MK noteikumu 36. punktā minētās izmaksu un ieguvumu analīzes pārrēķinu. Ja projektā vai projekta daļā projekta pārskata periodā (projekta dzīves cikla laikā) būs radusies lielāka peļņa no pamatdarbības nekā projektā plānots, sadarbības iestādei atmaksās starpību starp faktisko peļņu un plānoto peļņu no pamatdarbības (ja attiecināms);
* atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 16. punkta nosacījumiem atbalsta saņēmējs apliecina, ka tas pēdējo divu gadu laikā pirms pieteikšanās atbalstam nav veicis savas darbības pārcelšanu uz uzņēmējdarbības vietu, kurā tiks veikts sākotnējais ieguldījums, un apņemas nepārcelt savu darbību no atbalsta saņemšanas vietas divus gadus pēc tam, kad tiks pabeigts sākotnējais ieguldījums, kuram ir pieprasīts atbalsts (attiecināms MK noteikumu 19.3.1. un 19.5.apakšpunkta gadījumā);

1. **Izmaiņas projekta iesnieguma veidlapas aizpildīšanas metodikā (atlases nolikuma 2. pielikumā)**

Izmaiņas atspoguļotas atsevišķā failā ar norādi “aktuālās izmaiņas ar TC” (failā izmaiņas attiecībā pret 10.11.2017. apstiprināto versiju iezīmētas *Track Change* režīmā), būtiskākās izmaiņas saistītas ar šādām sadaļām:

* + 1.6.1. Iznākuma rādītāji;
  + 3.3. Saskaņa ar horizontālo principu “Ilgtspējīga attīstība” apraksts;
  + 3.4. Projektā plānotie horizontālā principa “Ilgtspējīga attīstība” ieviešanai sasniedzamie rādītāji.

1. **Izmaiņas projektu iesniegumu vērtēšanas kritēriju piemērošanas metodikā (atlases nolikuma 4. pielikumā)**

Veiktie grozījumi iezīmēti atsevišķā failā ar norādi “aktuālās izmaiņas ar TC” (failā izmaiņas attiecībā pret 10.11.2017. apstiprināto versiju iezīmētas *Track Change* režīmā).

1. **Izmaiņas līguma/vienošanās par projekta īstenošanu projektā (atlases nolikuma 5.pielikumā)**

Svītrots līguma/vienošanās 8.4. apakšpunkts – sakarā ar to, ka projekta iesnieguma veidlapas pielikums “Finansēšanas plāna pielikums” vairs nav jāiesniedz.

1. **Atlases nolikumam pievienots jauns pielikums Nr.6 “Projektu iesniegumu iesniegšanas laika grafiks”**

Šajā pielikumā katram plānotajam projekta iesniegumam ir noteikts savs iesniegšanas beigu termiņš.

1. *Norāda iepirkumu skaitu, ja, uzsākot projekta īstenošanu, nav nosakāms iepirkuma, kur plānots integrēt vides aizsardzības prasības, apjoms, t.i., līguma vērtība EUR.* [↑](#footnote-ref-1)
2. Atbilstoši Komisijas 2014. gada 3. marta deleģētās Regulas (ES) Nr. [480/2014](http://eur-lex.europa.eu/eli/reg/2014/480/oj/?locale=LV) ar kuru papildina Eiropas Parlamenta un Padomes Regulu (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu 1. pielikumam [↑](#footnote-ref-2)